
Aquesta entrevista hauria d' haver sortit fa ja un temps. Tot i així, diversos motius ha retardat la seva publicació. 
Un d'aquests motius és la política d'extermini a la que està sotmès aquest comunista a les presons franceses, en 
les que se li sotmet a un règim d'aïllament sense poder veure's amb cap altre pres i la seva correspondència és 
sistemàticament intervinguda i retinguda; de fet, aquesta entrevista va trigar varis mesos a arribar a les nostres 
mans. I això, perquè, com ell mateix manifesta:". ..fa molt de temps que no m'arriba res. Casualment, durant el 
trasllat vaig descobrir una maleta enorme repleta de tot tipus de materials (fins i tot cartes) que no m'havien 
entregat. Ni tant sols m'han donat cap explicació. És així com funciona aquesta ultrademocràcia: pel que sembla 
és 'il·legal' llegir revistes, llibres i altres papers a la presó...". 

Un altre motiu del retard de la seva publicació ha estat que l'entrevista fou elaborada a petició d'un col·lectiu 
editorial alemany. Així, doncs, hem hagut d'esperar l'ús i decisió de la seva publicació per aquestes 
personesjespectant la seva exclusiva, abans que fer-ho nosaltres. 

En qualsevol cas i a pesar de la distància en el temps, des que fou elaborada l'entrevista. Hem cregut convenient 
editar-la perquè el seu contingut ens sembla que conserva plena actualitat. 

No obstant, a parer nostre, el més destacable es que, després de romandre més de dos anys d'aïllament a les 
galeres de l'estat francès, aquest comunista no ha perdut ni un bri de la seva voluntat de resistir i expressar la 
seva opinió política a través de les escletxes del seu cautiveri. 

Amb la nostra humil contribució a reproduir les seves paraules, hem volgut rendir un petit homenatge i mostrar-li 
la nostra solidaritat. 

Igualment, fem una crida a participar en la campanya en curs, en solidaritat davant el judici que, se celebrarà a 
partir del proper 12 de juny contra els "7 de París": dos membres dels GRAPO i cinc comunistes del PCE(r). 

Com veus el paper que fa Espanya econòmica i socialment? Quines són les etapes de la revolució a 
Espanya? 

Jo entenc que la primera d'aquestes dos preguntes es refereix al grau de desenvolupament econòmic i 
social assolits per Espanya. ..Doncs, bé, aquest es pot qualificar de capitalisme plenament desenvolupat 
o en plena decadència i en el que, en conseqüència, apareix una marcada polarització de classes entre 
la burgesia i el proletariat. En un país d'aquestes característiques -i amb la segona pregunta- la revolució 
pendent tant sols pot ser socialista. 

Ara bé, nosaltres considerem que per establir una tàctica encertada de la revolució que ens "apropi" a la 
presa del poder polític, no és suficient amb tenir en compte el nivell de desenvolupament de les forces 
productives (el que proporciona la base material pel triomf); és precís també prendre en consideració 
altres factors importants com, per exemple, el procés que ha seguit el desenvolupament o implantació 
del capitalisme i el règim polític resultant. I és això el que fa que el problema de les "etapes" de la 
revolució a Espanya resulti més complexe del que pugui semblar per sobre. 

Però, per resumir-ho,(una explicació més completa apareix en el nostre Programa), puc dir que, en la 
nostra concepció, no és possible dur a terme la revolució socialista a cap país sense una prèvia 
acumulació de forces revolucionàries i sense un període (o "etapa") més o menys perllongat d'educació 
política democràtica de les masses. 

Quin paper té la dependència d'Espanya dels EUA i d'Alemanya? 

Nosaltres considerem que l'Estat espanyol, conforme a la seva mitjana entitat econòmica, financera, 
política i militar, disposa d'una relativa independència, la qual cosa li ha permès fins ara defensar amb 
algún èxit els interessos de l'oligarquia financera dominant. 

Tot i així, amb el canvi de la situació internacional que ha comportat la "caiguda del mur" i altres, l'Estat 
espanyol s'ha vist obligat a decantar-se de part d'un dels dos grans blocs imperialistes que s'estan 
perfilant a l'horitzó. Tota vegada, el que més ha cridat l'atenció d'aquest assumpte, és que no s'ha posat 
de la part que molts esperaven i que, en definitiva, semblava més lògic (del costat d'Alemanya) sinó que 
s'han alineat amb els EUA; és a dir, amb els principals rivals d'Alemanya i del "bloc" europeu. 

I es que l'oligarquia espanyola no està realment interessada en que segueixi endavant el projecte 
Euroimperialista amb l'hegemonia d'Alemanya. I tot això per la senzilla raó de que amb ell -degut 
sobre tot a les grans pressions i amenaces dels EUA-, té molt a perdre. 

En realitat, el capitalisme espanyol tem més per les seves inversions a Llatinoamèrica i pels seus vells 
plans de recolonització d'aquells països -dependents de la voluntat dels EUA- que els conflictes amb els 
seus "socis" de la UE. També domina entre els governants de Madrid la temença pels resultats 
"disgregadors" de la "unitat de la pàtria" que, amb la quasi total seguretat, portarà el federalisme que 
preconitza Alemanya per a la conformació política del bloc hegemonitzat per ella mateixa i en el que 
l'estat espanyol corre el risc de quedar reduït a la mínima expressió. 

No és casual que el govern d'Aznar hagi situat el "terrorisme" en el centre de la seva actuació política 
"pro" europea, i que des d'aquesta posició estigui exportant la seva legislació especial, els seus mètodes 
i formes de dominació obertament feixistes a tot el continent. Es clar que per això mateix s'ha assegurat 
l'aliança amb Anglaterra i els feixistes italians (els interessos dels quals són més o menys coincidents 
front a l'"eix" franco-alemany) així com el recolzament "logístic" dels EUA. El que porta en paral·lel, 
lògicament, el sotmetiment d'Espanya a l'estratègia agressiva i de dominació mundial de la 
"hiperpotència". 



Com feu front a la feixistització accelerada que té lloc actualment en tots els països? 

Bé, jo penso que aquest fenomen és un clar símptoma de la crisi general i de la descomposició del 
sistema capitalista. Per tant, no queda més sortida que promoure i organitzar a totes les parts la 
revolució socialista. 

A aquesta finalitat cal començar a oposar-hi resistència de totes les maneres possibles -i encara i tot 
també les "impossibles"- als plans de les oligarquies financeres destinades a "superar la crisi" a costa de 
les masses i per mitjà d'una nova guerra imperialista de rapinya. I és ben clar que la principal 
preocupació de tots els comunistes marxistes-leninistes i dels obrers amb consciència de classe no pot 
ser una altra en aquests moments més que unir les seves forces i reconstruir el partit allà on no 
existeixi. 

En aquests dos terrenys, és a dir, en la de la lluita de resistència antifeixista i en la de la reconstrucció 
del Partit- que a Espanya fou destruït per la camarilla revisionista de Carrillo -nosaltres hem fet un bon 
camí, havent acumulat algunes valuoses experiències; encara que, sembla clar, que ens queda molt per 
recórrer, per fer i aprendre. 

Quines són les vostres crítiques més importants al PCE sota la direcció de José Díaz? 

Nosaltres considerem que la política del Front Popular antifeixista impulsada pel Partit sota la direcció 
de José Díaz i la Internacional Comunista, fou una política justa i que el Partit no li va mancar durant 
aquell període (1936-1939) la fermesa necessària i l'empenta per dur-la a la pràctica. Això és el més 
important i el que hem de destacar. No obstant, han de ser tinguts en compte els errors greus que va 
cometre el partit, a fi d'extreure'n lliçons de tots ells i poder evitar-los en el present i en el futur. 

Aquests errors, sota el nostre punt de vista, foren de dos tipus: polítics i militars. ..(Naturalment que 
sempre existeix un "fons" ideològic en tot error polític important). En el terreny polític, és sabut per 
l'autocrítica que va fer la Direcció del Partit un cop "finalitzada" la guerra, que es va afeblir la vigilància 
revolucionària i la lluita ideològica dins del Front Popular, amb la qual cosa es va facilitar la tasca dels 
capitulacionistes, líders socialdemòcrates i anarquistes que conspiraven contra el Partit Comunista. Fins 
l'extrem de que aquests elements pogueren organitzar i finalment dur a terme el cop d'estat 
"Casadista" -que va suposar una veritable punyalada per l'esquena a la República i l'entrega de desenes 
de milers de combatents comunistes a les tropes de Franco- sense que la Direcció del Partit donés alerta 
a les masses. 

En el terreny militar, es pot dir que el Partit no va mantindré la seva independència, el que li va impedir 
de crear la guerrilla i aplicar una estratègia de Guerra Popular Perllongada que hagués proporcionat, 
amb tota seguretat, al poble la victòria després de la II Guerra Mundial o potser fins i tot abans que 
aquesta finalitzés. 

Quines són les etapes decisives de la degeneració revisionista del PCE? 

Es donaren nombrosos "moments" importants en aquest procés. ..Perquè fou tot un procés que tingué 
el seu inici en el període de la guerra de resistència contra el feixisme, període, com he assenyalat, es 
varen cometre greus errors. 

Santiago Carrillo i la seva banda, al principi, no feren més servir-se'n d'aquests mateixos errors per pujar 
llocs dins el Partit i, un cop es feren forts en la direcció convertiren aquests errors en el fonament de la 
Línia Política del Partit fins dur-lo a la liquidació. Tot aquest procés fou afavorit, en gran mesura, per la 
dispersió de la direcció així com per les detencions i assassinats de nombrosos quadres veritablement 
comunistes, en la que prengueren part molt activa els mateixos carrillistes, el que facilità 
extraordinàriament les sevs intrigues i manipulacions. 

Però el moment més decissiu de tot aquest procés de degeneració i destrucció en tots els ordres de les 
idees, les activitats polítiques i el funcionament del PCE fou, sens dubte, la celebració el 1956 del XX 
Congrés del PCUS, en tant que va proporcionar un importantíssim suport a Carrillo i als seus 
incondicionals del moment. D'aquesta manera pogueren aquests proclamar la seva política de 
"Reconciliació Nacional" i culminar la seva obra destructiva. 

Quina posició tens front la concepció de la Unió Soviètica socialimperialista sota la direcció de 
Brezhnev (amb la invasió de les tropes socialimperialistes a Txecoslovàquia i més tard a Afganistan? 

El nostre Partit, el PCE (r), mantingué durant molt de temps aquesta mateixa concepció sobre el 
"socialimperialisme soviètic" (de manera que no ens és completament desconeguda), per per suposat 
que després adoptarem una posició més "matisada". En aquest canvi va influir molt el fet que els 
revisionistes xinesos, que usurparen el poder després de la mort de Mao, proposessin la formació d'un 
"front únic de lluita contra el socialimperialisme soviètic" que inclogués fins i tot als EUA. 

Per a nosaltres seguia sent clar que sota la direcció de Brezhnev, l'URSS continuava la política de 
restauració del capitalisme i de traïció a l'internacionalisme proletari iniciada per Jruschov. Però aquesta 
política no podia ser qualificada com a "socialimperialista". 

Cal tenir en compte que l'imperialisme, tal com ho va demostrar Lenin, no és una "política" (la més 
"desitjable", en un moment donat, per determinats cercles o partits); ni tant sols la intervenció militar 
en un o varis països estrangers pot ser qualificada com a tal "política" imperialista si no es donen les 
condicions econòmiques, socials i històriques perquè així sigui. Doncs l'imperialisme, en el sentit 
modern, contemporani, és una noció o categoria històrica que designa una etapa especial, particular (la 
darrera) del desenvolupament del capitalisme: l'etapa monopolista i financera. De manera que sense 
aquesta estructura(o "supraestructura", com la va anomenar Lenin) no es pot parlar seriosament 
d'imperialisme i menys encara de "socialimperialisme". 

Per la resta, el socialimperialisme sí que es pot considerar com una política: la política dels caps 
socialdemòcrates i revisionistes dels països capitalistes, que parlen als obrers de socialisme mentre que, 
a la pràctica, dònen suport a l'estat de les seves burgesies monopolistes i financeres en el saqueig 
d'altres països i en la guerra imperialista. 

En quant a la "invasió de tropes socialimperialistes a Txecoslovàquia" a que es refereix la pregunta, jo 
penso que només es pot explicar correctament si es té en compte el resultat de la II Guerra Mundial, 
que, com es sabut, va dividir en dos grans blocs econòmics, polítics i militars diferents i enfrontats entre 
sí.. .És allò que s'ha vingut a anomenar "la Guerra freda", de tal manera que successos com aquest es 
produïren abans a d'altres països. 

A Afganistan, sota el meu punt de vista, tongué un altre caràcter, ja que en aquest país es va produir 
una revolució democràtico-popular contra la que -com l'experiència ha demostrat- es llançaren com 
llops afamats tots els reaccionaris i els imperialistes del món. Per què no reconèixer que, en aquestes 
condicions, la intervenció "soviètica" a Afganistan tingué un aspecte positiu de forma semblant al 
succeït a Angola, Cuba i Vietnam? 



Com veus el desenvolupament de la política d'ETA? 

Jo no veig, simplement, cap "desenvolupament de la política d'ETA". Aquesta organització armada 
nacionalista de tipus revolucionari fa actualment el mateix que ha fet sempre i amb idèntica perspectiva 
política. En aquest sentit pot ser qualificada com una organització "immobilista". 

pàg. 5 



No cal sorprendre's per això, ja que l'Estat imperialista espanyol no és menys, sinó molt més 
immobilista que ETA. Fins i tot es pot assegurar que els fatxes espanyols han reculat, han tornat als seus 
orígens. I això no tan sols en el que fa a la seva política centralista i opressora dels drets de la 
nacionalitats, sinó també en tota la resta de terrenys de la vida econòmica, social, política i 
cultural. ..Veritablement, "la segona transició" que anuncià el capitost Aznar en el seu programa 
electoralista, ha resultat ser una contrareforma en tota regla. 

No cal dir que aquesta ofensiva feixista (que ha estat facilitada i en la que hi col·laboren els 
socialfeixistes) no podrà ser aturada ni contrarestada amb simples paraules o amb un nacionalisme 
estret que receli i giri l'esquena a la classe obrera; i menys encara, amb l'anomenada burgesia 
"nacional"..., amb aquesta mateixa burgesia que explota al màxim als treballadors i participen 
directament en la repressió del moviment popular. 

Aquesta és la causa principal d'aquest "immobilisme" al que m'he referit en la política d'ETA i del 
conjunt del MANB, per no parlar dels seus retrocessos electorals, etc. El que posa de manifest que, en 
realitat, ells no estan per la independència i el "socialisme", com pregonen en els seus pamflets sinó per 
una autodeterminació condicionada pel capitalisme; encara, això sí, modificada, més "radical" o 
escorada cap a l"'esquerra", però en essència la mateixa persegueix el Partit Nacionalista Basc (PNB): és 
a dir, una autodeterminació que impedeix, de fet, accedir a la veritable independència. I es que aquesta, 
actualment, tan sols pot fer-se realitat amb el socialisme. 

Tot i això, nosaltres sempre hem donat suport i continuarem donant-hi al poble basc i als demés pobles 
oprimits per l'Estat espanyol en la seva lluita per l'autodeterminació, i respectarem la decisió que 
prenguin. Es clar que això no vol dir que donem suport a les burgesies d'aquestes nacionalitats en la 
seva pretensió de perpetuar l'explotació dels "seus" obrers, amb les avantguardes de les quals 
mantenim, i procurarem seguir mantenint en el futur, justes i combatives relacions internacionalistes. 



Com valores el moviment de les masses, dels obrers, camperols i estudiants a Espanya? 

Em sembla que no es pot parlar d'un de sol i mateix moviment. Perquè si bé és cert que n'hi ha 
nombrosos problemes i reivindicacions comunes i tots -obrers, camperols i estudiants- s'enfronten a un 
mateix enemic- que és la gran burgesia monopolista i el seu Estat feixista -no ho fan pels mateixos 
interessos i objectius de classe. Això caldrà tenir-lo ben present sempre, però especialment en moments 
com els presents, en què existeix una gran confusió i apareixen per totes bandes abundants 
oportunistes de sota les pedres. 

La realitat és que degut a aquesta confusió, a la divisió i al "sectorialisme" el Govern, el PP, la patronal i 
la banca (no perdem de vista a l'església catòlica!) estan arrasant amb totes les conquestes socials, 
econòmiques i polítiques arrancades pel moviment obrer i popular en desenes d'anys de lluita. Això es 
deu també -i en no poca mesura- al fet que la classe obrera tampoc actúa unida i per clars objectius de 
classe. I això mateix a pesar dels enormes esforços que ha vingut fent el nostre Partit en aquest sentit. 
Encara que també és cert que la situació tendeix a un canvi. 

Ara mateix s'està produint un increment notable del moviment espontani de les grans masses, així com 
una major radicalització de les lluites de nombrosos sectors de treballadors. La crisi econòmica, 
financera i social que sacseja avui des dels fonaments al conjunt del sistema capitalista, està actuant en 
favor d' una reactivació del moviment obrer i popular en tots els països i en l'elevació de la consciència 
política. Però això s'està produint en molts casos sota una orientació reformista i demagògica, quan no 
obertament reaccionària. 



Quines són les etapes de desenvolupament del PCE (r) i quins són els seus documents més 
importants? 

Hi va haver una primera etapa de set anys de durada que generalment no compta i que, no obstant, fou 
decisiva en tant que, es pot dir, en ella es crearen les condicions i es formaren les "bases" ideològiques, 
polítiques i orgàniques per a la reconstrucció del Partit. Em refereixo al període de I' "Organització 
Marxista Leninista d'Espanya (OMLE)". 

Després d'aquesta primera etapa, que va culminar amb el Congrés de Reconstitució del Partit celebrat el 
juny de 1975 (abans s'havia celebrat una Conferència) entrem en un altre període particularment intens 
d'activitat política, a través de la qual es posà a prova al Partit tant sols néixer. Aquesta segona etapa, en 
la que el PCE(r) va jugar un paper de veritable avantguarda en denunciar pràcticament en solitari la 
maniobra reformista del règim, va concloure amb la detenció del Comitè Central del Partit, l'octubre de 
1977, quan estàvem celebrant una reunió plenària. 

Després de l'empresonament de la Direcció es va obrir una llarga etapa, que nosaltres anomenem de la 
"travessa del desert" en la que haguérem d'enfrontar-nos contra una repressió ferotge, mentre la resta 
de partits i grups "comunistes" es dissolien o eren assimilats pel règim de la "reforma". 

I, bé, ara, i des de fa un temps, ens trobem en una nova quarta etapa, el començament de la qual es pot 
situar en el IV Congrés del Partit celebrat el setembre de 1998. aquesta nova etapa podem qualificar-la 
com de consolidació orgànica del Partit, així com de reafirmació en la seva Línia Política de Resistència 
Antifeixista. 

Sobre els documents més importants del PCE (r), destaquen, a més del seu Programa i Estatuts, els 
següents articles, fulls i recopilacions (d'aquests tant sols poso el títol general). 

-Sobre la estratègia de la lucha armada revolucionaria 

-Partido y movimiento 

-En defensa del comunismo 

-Aproximación a la Historia del Partido Comunista de Espana 
-Sobre los cambios en la composición de la fuerza del trabajo 
-La mujer en el camino de su emancipación 

-La clase obrera ante la cuestión nacional 
-Una crisis de estado 

-La superconfusión absoluta (sobre la crisis y el derrumbamiento del capitalismo) 
-La desmundialización 

-Línea de masas y teoria marxista del conocimiento 

-dEs el maoísmo el marxismo-leninismo de nuestra època? 

-Lo universal y lo particular 

-El problema de la identidad 

-La guerra imperialista 

-Sobre la línea del movimiento comunista internacional 

-Resoluciones presentadas al Congreso Mundial para la Amistad y la Solidaridad con el Pueblo Soviético 



Pots descriure la repressió contra el PCE(r) a França i a Espanya, en particular el procés contra els "7 
de París"? 

La repressió política i més concretament, la que exerceix l'estat capitalista contra els comunistes, s'ha 
convertit a Espanya en una cosa "típica", legal i, per descomptat , molt "democràtica". Cal tenir en 
compte que la permanència del franquisme (del terrorisme feixista obert) durant més de quaranta anys, 
i el procés que li ha seguit en l'anomenada "transició a la democràcia" del mateix règim sota les lleis i 
tribunals d'excepció, intents colpistes i guerres brutes, han marcat profundament a la societat 
espanyola. Per altra part cal tenir en compte també que la política de "reconciliació nacional" que 
preconitzaren els poca-soltes carrillistes no tenia una altra finalitat, en realitat, -a banda de procurar-se 
una col·locació de la mà del règim- que liquidar tota resistència, a la vegada que li oferien a l'oligarquia 
la coartada que estava buscant per a continuar la repressió del moviment democràtic i revolucionari, en 
nom de la democràcia. 

Per tots aquests motius no es gens sorprenent el fet que el PCE(r) -igual que altres organitzacions- hagi 
estat sempre perseguit i reprimit de manera ferotge. 

No faré aquí un recompte de les "baixes" que ens ha causat l'enemic, ni de les tortures patides, ni de les 
inacabables condemnes a les cel·les d'aïllament. Tampoc em pararé en comentar les campanyes 
d'intoxicació de l'opinió pública que solen acompanyar l'acció dels repressors. El més destacable de tot 
això es que, al començament, aconsegueixen crear confusió i aterren a nombroses persones. Es clar que 
a llarg termini, si sabem resistir, i prosseguim la lluita, tot això es torna en contra d'ells. 

Doncs bé, la qüestió és que ara estan tractant d'estendre aquesta mateixa política de terror obert a tota 
Europa, on, com se sap, l'Estat feixista espanyol està actuant com l'avançada o força de xoc de la 
contrarevolució. 

Es aquí on cal situar el nostre processament. Per la resta, el que I' Estat francès i el seu govern de I' 
"esquerra plural" s'hagin prestat a col·laborar -a l'igual que tots els partits socialdemòcrates i 
socialfeixistes- en aquesta farsa criminal, no ha d'estranyar el més mínim, donat que tots ells estan 
igualment interessats en reprimir al moviment obrer revolucionari i en crear un clima de terror 
favorable als seus plans euroimperialistes. 

Així doncs, aquest és un procés polític muntat contra el PCE(r), per més que ho vulguin emmascarar, un 
procés amb el que els feixistes van a posar en pràctica l'anomenat "espai policial i judicial europeu", la 
finalitat del qual no és altra que criminalitzar el Moviment de Resistència. 

Ni una sola de les acusacions que fan al nostre Partit ha estat demostrada en els més de 16 mesos que 
dura ja la instrucció (el sumari està buit); malgrat això, ben poc importa, ja que la sentència contra el 
PCE(r) i contra el conjunt del moviment comunista i democràtic d'Europa estava ja dictada abans, inclòs, 
de la nostra detenció. 

